8.  การจัดการ

หมายเหตุ : รายชื่อดูตารางผู้บริหารบริษัท (ส่วนที่ 2 หน้าที่ 37)

1.  

2.  

3.  

4.  

5.  

6.  

7.  

8.  1.  โครงสร้างการจัดการ

โครงสร้างคณะกรรมการของบริษัท ประกอบด้วยคณะกรรมการทั้งหมด 4 ชุด คือ
คณะกรรมการบริษัทคณะกรรมการตรวจสอบ คณะกรรมการบริหารความเสี่ยง
และคณะกรรมการสรรหาและกำหนดค่าตอบแทน

  คณะกรรมการบริษัท

  บริษัทมีคณะกรรมการจำนวน 8 ท่าน ดังนี้

  หมายเหตุ: 1) นางเสาวนีย์ กมลบุตร
  ได้รับการแต่งตั้งเป็นกรรมการอิสระและประธานคณะกรรมการตรวจสอบ แทนนายวิบูลย์
  เพิ่มอารยวงศ์ ตามมติคณะกรรมการบริษัทฯ ครั้งที่ 4/2555 เมื่อวันที่ 14 พ.ย. 2555

  2)นางปรารถนา มงคลกุล ได้รับการแต่งตั้งเป็นกรรมการอิสระแทนนายปรีชา กมลบุตร
  ตามมติคณะกรรมการบริษัทฯ ครั้งที่ 1/2556 เมื่อวันที่ 27 ก.พ. 2556

  กรรมการผู้มีอำนาจลงนามแทนบริษัท

ตามมติที่ประชุมคณะกรรมการบริษัท ครั้งที่ 4 / 2548 เมื่อวันที่ 29 มิถุนายน 2548
เสนอให้กรรมการอย่างน้อย 2 ท่าน ลงลายมือชื่อร่วมกัน และประทับตราสำคัญของบริษัท
โดยกรรมการซึ่งลงลายมือชื่อผูกพันบริษัท ได้แก่ นายสุพันธุ์ มงคลสุธี นายวีระชัย ศรีขจร
และนางสาวศิริวรรณ สุกัญจนศิริ กรรมการสองในสามท่านนี้ลงลายมือชื่อร่วมกัน
และประทับตราสำคัญของบริษัท

  คุณสมบัติของคณะกรรมการ

  1) กรรมการบริษัท ต้องเป็นบุคคลที่มีความรู้ความสามารถ มีความซื่อสัตย์ สุจริต
  มีจริยธรรมในการดำเนินธุรกิจและมีเวลาอย่างเพียงพอที่จะอุทิศความรู้
  ความสามารถและปฏิบัติหน้าที่ให้แก่บริษัทได้

  2)
  มีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดและกฎหมายอื่นที่เกี่ยวข้อง
  รวมทั้งต้อง
  ไม่มีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการกิจการที่มีมหาชนเป็นผู้ถือหุ้นตามที่คณะกรรมการ
  กลต. ประกาศกำหนด

  3) กรรมการบริษัท สามารถดำรงตำแหน่งกรรมการในบริษัทอื่นได้
  แต่ทั้งนี้ในการเป็นกรรมการดังกล่าวต้องไม่เป็นอุปสรรคต่อการปฏิบัติหน้าที่กรรมการของบริษัทและต้องเป็นไปตามแนวทางของ
  สำนักงานคณะกรรมการกำกับ หลักทรัพย์และตลาดหลักทรัพย์ (
  กลต.)และตลาดหลักทรัพย์แห่งประเทศไทย

  4) กรรมการบริษัท ต้องไม่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัทหรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดชอบในห้างหุ้นส่วนจำกัดหรือเป็นกรรมการบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
  ไม่ว่าจะทำเพื่อประโยชน์ตน หรือประโยชน์ผู้อื่น
  เว้นแต่จะแจ้งให้ที่ประชุมผู้ถือหุ้นทราบก่อนที่จะมีการแต่งตั้ง

  5) กรรมการอิสระต้องมีคุณสมบัติเกี่ยวกับความเป็นอิสระตามที่บริษัทกำหนด
  และเป็นไปตามแนวทางเดียวกันกับ คุณสมบัติของกรรมการตรวจสอบ
  ตามประกาศของตลาดหลักทรัพย์แห่งประเทศไทย เรื่องคุณสมบัติและขอบเขต
  การดำเนินงานของคณะกรรมการตรวจสอบและต้องสามารถดูแลผลประโยชน์ของผู้ถือหุ้นทุกรายได้เท่าเทียมกัน
  และไม่ให้เกิดความขัดแย้งทางผลประโยชน์
  นอกจากนั้นยั้งต้องสามารถเข้าร่วมประชุมคณะกรรมการบริษัท โดยให้
  ความเห็นอย่างเป็นอิสระได้

  อำนาจหน้าที่ของคณะกรรมการบริษัทฯ

นอกจากหน้าที่หลักในฐานะผู้แทนของผู้ถือหุ้น ตามที่ได้กล่าวมาแล้ว
อำนาจหน้าที่ความรับผิดชอบกรรมการบริษัท
ยังเป็นไปตามที่ได้กำหนดไว้โดยกฎหมายข้อบังคับบริษัทและมติที่ประชุมผู้ถือหุ้น
ซึ่งรวมถึงการดำเนินการดังต่อไปนี้

  1) ปฏิบัติหน้าที่ด้วยความรับผิดชอบ ความระมัดระวังและความซื่อสัตย์สุจริต
  รวมทั้งต้องปฏิบัติให้เป็นไปตาม กฎหมาย วัตถุประสงค์ ข้อบังคับบริษัท ตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รีบอนุมัติจากที่ ประชุมผู้ถือหุ้นก่อนการดำเนินการ
  เช่นเรื่องที่กฎหมายกำหนดให้ต้องได้รับมติที่ประชุมผู้ ถือหุ้น การทำรายการ
  ที่เกี่ยวโยงกันและการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์ฯหรือตามที่หน่วยงาน
  ราชการอื่นๆ กำหนด เป็นต้น

  2) พิจารณาอนุมัตินโยบายทางธุรกิจ เป้าหมายแผนการดำเนินงาน
  กลยุทธ์ทางธุรกิจและงบประมาณประจำปีของ บริษัท

  3) พิจารณาอนุมัติแต่งตั้งบุคคลที่มีคุณสมบัติและไม่มีลักษณะต้องห้ามที่กำหนดในพระราชบัญญัติบริษัท
  มหาชน จำกัด พ.ศ.2535 และกฎหมายว่าด้วยหลักทรัพย์และตลาดหลักทรัพย์
  รวมถึงประกาศข้อบังคับ และ/หรือระเบียบ ที่เกี่ยวข้องเข้าดำรงตำแหน่งกรรมการ
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ

  4) พิจารณาแต่งตั้งกรรมการอิสระ
  โดยพิจารณาจากคุณสมบัติและลักษณะต้องห้ามของกรรมการอิสระตาม
  กฎหมายว่าด้วยหลักทรัพย์และตลาดหลักทรัพย์ ประกาศคณะกรรมการกำกับตลาดทุน
  รวมถึงประกาศข้อบังคับ และ/หรือระเบียบที่เกี่ยวข้องของตลาดหลักทรัพย์ฯ
  หรือเสนอต่อที่ประชุมผู้ถือหุ้นเพื่อพิจารณาแต่งตั้งเป็น กรรมการอิสระของบริษัท ต่อไป

  5) พิจารณาแต่งตั้งคณะกรรมการตรวจสอบ
  โดยมีคุณสมบัติตามที่กฎหมายว่าด้วยหลักทรัพย์และตลาดหลักทรัพย์
  ประกาศคณะกรรมการกำกับตลาดทุน รวมถึงประกาศข้อบังคับ
  และ/หรือระเบียบของตลาดหลักทรัพย์ฯ

  6) พิจารณาแต่งตั้งคณะกรรมการชุดย่อย
  เพื่อช่วยปฏิบัติงานตามความรับผิดชอบของคณะกรรมการบริษัท

  7) พิจารณากำหนดและแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท ได้

  8) แต่งตั้งบุคคลอื่นใดให้ดำเนินกิจการของบริษัท
  ภายใต้การควบคุมของคณะกรรมการบริษัทหรืออาจมอบอำนาจเพื่อให้บุคคลดังกล่าวมีอำนาจ
  และ/หรือภายในเวลาตามที่คณะกรรมการบริษัทเห็นสมควร ซึ่งคณะกรรมการบริษัทอาจยกเลิก
  เพิกถอน เปลี่ยนแปลงหรือแก้ไขอำนาจนั้นๆได้

  9) พิจารณาอนุมัติการทำรายการได้มาหรือจำหน่ายไปซึ่งสินทรัพย์
  เว้นแต่รายการดังกล่าวจะต้องได้รับอนุมัติจากที่ ประชุมผู้ถือหุ้น
  ทั้งนี้ในการพิจารณาอนุมัติดังกล่าวจะเป็นไปตามประกาศคณะกรรมการกำกับตลาดทุน และ/ หรือ
  ประกาศ ข้อบังคับ และ/หรือระเบียบที่เกี่ยวข้องของตลาดหลักทรัพย์ฯ

  10) พิจารณาอนุมัติการทำรายการที่เกี่ยวโยงกัน
  เว้นแต่รายการดังกล่าวจะต้องได้รับอนุมัติจากที่ประชุมผู้ถือหุ้น ทั้งนี้
  ในการพิจารณาอนุมัติดังกล่าวจะเป็นไปตามประกาศคณะกรรมการกำกับตลาดทุน และ/หรือ
  ประกาศ ข้อบังคับ และ/ หรือระเบียบที่เกี่ยวข้องของตลาดหลักทรัพย์ฯ

  11) พิจารณาอนุมัติการจ่ายเงินปันผลระหว่างกาลให้แก่ผู้ถือหุ้น เมื่อเห็นว่าบริษัท
  มีกำไรพอสมควรที่จะทำเช่นนั้น
  และรายงานการจ่ายเงินปันผลดังกล่าวให้ที่ประชุมผู้ถือหุ้นทราบในการประชุมผู้ถือหุ้นคราวต่อไป

ประวัติการทำผิดของกรรมการ

  - ไม่มี -

  คณะกรรมการตรวจสอบ

  บริษัทมีคณะกรรมการตรวจสอบดังนี้

  ------------------------------------------------------------------------
  ลำดับ   รายชื่อ                            ตำแหน่ง
  ------ -------------------------------- --------------------------------
  1      นางเสาวนีย์ กมลบุตร                 ประธานคณะกรรมการตรวจสอบ

  2      นายณรงค์ จุนเจือศุภฤกษ์               กรรมการตรวจสอบ

  3      นางปรารถนา มงคลกุล                กรรมการตรวจสอบ
  ------------------------------------------------------------------------

  คุณสมบัติของกรรมการอิสระและคณะกรรมการตรวจสอบ

กรรมการอิสระ บริษัทกำหนดให้หมายความถึงกรรมการที่ไม่ทำหน้าที่เป็นผู้บริหาร
เป็นกรรมการที่เป็น
อิสระจากฝ่ายจัดการและผู้ถือหุ้นที่มีอำนาจควบคุมและเป็นผู้ซึ่งไม่มีความสัมพันธ์ทางธุรกิจกับบริษัทในลักษณะที่จะให้มีข้อจำกัด
ในการแสดงความเห็นที่เป็นอิสระและจะต้องมีคุณสมบัติเพิ่มเติม คือ

  1) ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดของบริษัท บริษัทย่อย บริษัทรวม
  หรือ นิติบุคคล ที่อาจมีความขัดแย้ง
  โดยให้นับรวมหุ้นที่ถือโดยผู้ที่เกี่ยวข้องของกรรมการอิสระรายนั้นๆ ด้วย

  2) เป็นกรรมการที่ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน หรือ ที่ปรึกษา
  ที่ได้เงินเดือน ประจำ หรือผู้มีอำนาจควบคมของบริษัท บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมี ความขัดแย้ง
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

  3) เป็นกรรมการที่ไม่มีความสัมพันธ์ทางสายโลหิต หรือ โดยการจดทะเบียนตามกฎหมาย
  ในลักษณะที่เป็น บิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคม หรือ
  บุคคลที่จะได้รับการเสนอให้เป็นผู้บริหารหรือผมอำนาจควบคุมบริษัทและบริษัทย่อย

  4) เป็นกรรมการที่ไม่มี หรือ เคยมีความสัมพันธ์ทางธุรกิจกับบริษัท บริษัทย่อย บริษัทรวม หรือ
  นิติบุคคลที่อาจมี
  ความขัดแย้งในลักษณะที่อาจจะเป็นการขัดขวางการใช้วิจารณญาณอย่างอิสระของตน
  รวมทั้งไม่เป็น หรือ เคย เป็นผู้ถือหุ้นรายใหญ่ กรรมการซึ่งไม่ใช้กรรมการอิสระ หรือ
  ผู้บริหารของผู้ที่มีความสัมพันธ์ทางรุกิจกับบริษัท บริษัทย่อย บริษัทรวม หรือ
  นิติบุคคลที่อาจมความขัดแย้ง เว้นแต่จะได้พ้นจากการมีลักษณะดังกล่าวมาแล้วไม่ น้อยกวา 2
  ปีก่อนได้รบการแต่งตั้ง

คุณสมบัติของคณะกรรมการตรวจสอบ

  1. กรรมการตรวจสอบต้องได้รับการแต่งตั้งจากคณะกรรมการบริษัทฯ และ/หรือที่ประชุมผู้ถือหุ้น

  2. กรรมการตรวจสอบทุกคนต้องเป็นกรรมการอิสระ
  โดยมีคุณสมบัติครบถ้วนตามประกาศของสำนักงาน ก.ล.ต.
  และมีคุณสมบัติตามที่กำหนดไว้ในกฎบัตรของคณะกรรมการตรวจสอบ

  3. คณะกรรมการตรวจสอบอย่างน้อย 1 คน
  มีความชำนาญทางด้านการเงินเพื่อสามารถสอบทานให้บริษัทมีงบการเงิน
  และรายงานทางการเงินถูกต้องตามที่ควร

ขอบเขตอำนาจหน้าที่ของคณะกรรมการตรวจสอบ

  1 สอบทานให้บริษัทมีรายงานทางการเงินอย่างถูกต้องตามที่ควรและเพียงพอ

  2 สอบทานให้บริษัทมีระบบการควบคุมภายใน (internal control)
  และระบบการตรวจสอบภายใน (internal audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้งโยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3
  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  และกฎหมายที่เกี่ยวข้องกับธุรกิจของบริษัท

  4 พิจารณา คัดเลือก
  และเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และพิจารณาเสนอค่าตอบแทนของบุคคลดังกล่าว โดยคำนึงถึงความน่าเชื่อถือ
  ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
  รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัทและร่วมประชุมกับผู้สอบบัญชี
  โดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

  5 พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ที่มีนัยสำคัญ
  ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
  เพื่อให้มั่นใจว่ารายการดังกล่าวสมเหตุสมผลและไม่สร้างความเสียหายต่อบริษัท

  6 จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
  ดังต่อไปนี้

  (ก) ความเห็นเกี่ยวกับความถูกต้องครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (charter)

  (ซ)
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  คณะกรรมการบริหารความเสี่ยง, คณะกรรมการสรรหา และกำหนดค่าตอบแทน

ในปี 2553 คณะกรรมการบริษัทมิได้มีการแต่งตั้งคณะกรรมการบริหารความเสี่ยง,
คณะกรรมการสรรหาและกำหนดค่าตอบแทน
อย่างไรก็ตามคณะกรรมการบริษัทได้ให้ความสำคัญในเรื่องดังกล่าว
จึงได้มีมติจากการประชุมคณะกรรมการครั้งที่ 1/2554 ลงวันที่ 24 มีนาคม 2554
แต่งตั้งอนุกรรมการชุดต่างๆ ดังนี้

  คณะกรรมการบริหารความเสี่ยง

  ------------------------------------------------------------------------
  ลำดับ   รายชื่อ                            ตำแหน่ง
  ------ -------------------------------- --------------------------------
  1      นายวีระชัย ศรีขจร                   ประธานกรรมการ

  2      นายณรงค์ จุนเจือศุภฤกษ์               กรรมการ

  3      นางสาวศิริวรรณ สุกัญจนศิริ             กรรมการ
  ------------------------------------------------------------------------

  หน้าที่ของคณะกรรมการบริหารความเสี่ยง

  1)
  พิจารณาแนวทางการบริหารความเสี่ยงที่เกิดจากปัจจัยภายในบริษัทและ/หรือเกิดจากปัจจัยภายนอกอันส่งผลกระทบต่อบริษัทในด้านต่างๆ
  ได้แก่ความเสี่ยงทางธุรกิจ ความเสี่ยงทางด้านการตลาด ความเสี่ยงทางด้านการเงิน
  ความเสียงทางด้านบุคลากร เป็นต้น

  2) กำหนดมาตรฐานของการบริหารจัดการความเสี่ยง เพื่อใช้เป็นแนวทางปฏิบัติในส่วนงานต่างๆ
  ตามความรับผิดชอบ

  3) กำกับดูแลให้มั่นใจว่ามาตรการดังกล่าวได้มีการสื่อสารอย่างทั่วถึง
  และพนักงานได้ปฏิบัติตามมาตรการเหล่านั้น

  4) จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่อง
  เพื่อให้มั่นใจว่าการสำรวจความเสี่ยงได้ครอบคลุมทุกขั้นตอนของการดำเนินธุรกิจ

  คณะกรรมการสรรหาและกำหนดค่าตอบแทน

  ------------------------------------------------------------------------
  ลำดับ   รายชื่อ                            ตำแหน่ง
  ------ -------------------------------- --------------------------------
  1      นายสุพันธุ์ มงคลสุธี                   ประธานกรรมการ

  2      นายณรงค์ จุนเจือศุภฤกษ์               กรรมการ
  ------------------------------------------------------------------------

  หน้าที่ของคณะกรรมการสรรหาและกำหนดค่าตอบแทน

  1) สรรหา คัดเลือก และเสนอบุคคลผู้มีคุณสมบัติเหมาะสมมาดำรงตำแหน่งกรรมการอิสระ
  ประธานกรรมการ และกรรมการบริษัท
  เพื่อนำเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาอนุมัติ
  ในกรณีที่ตำแหน่งว่างลงเนื่องจากครบวาระ และหรือในกรณีอื่นๆ

  2) สรรหา คัดเลือก
  และเสนอบุคคลผู้มีคุณสมบัติเหมาะสมมาดำรงตำแหน่งกรรมการในคณะอนุกรรมการต่างๆ
  ของบริษัท ในกรณีที่มีตำแหน่งว่างลง
  เพื่อนำเสนอต่อที่ประชุมคณะกรรมการบริษัทเพื่อพิจารณาอนุมัติต่อไป
  รวมทั้งกำหนดหลักเกณฑ์ในการสืบทอดตำแหน่งผู้บริหารระดับสูง

  3) เสนอนโยบายค่าตอบแทนให้แก่คณะกรรมการบริษัทและคณะอนุกรรมการชุดต่างๆ
  ที่คณะกรรมการแต่งตั้ง
  เพื่อเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาอนุมัติ

  วิธีการเลือกตั้งกรรมการผ่านที่ประชุมผู้ถือหุ้น

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
    ให้ผู้เป็นประธานที่ประชุมเป็นผู้ออกเสียงชี้ขาดเพิ่มอีกหนึ่งเสียง

ในปี 2555 บริษัทได้มีการประชุมคณะกรรมการบริษัท, คณะกรรมการตรวจสอบ
โดยมีกรรมการบริษัท ที่เข้าร่วมประชุม ในแต่ละครั้ง ดังนี้

+-------------------+-----------------+---------------+---------------+
| รายชื่อกรรมการ      | การประช         | การประชุมคณะก  | ก             |
|                   | ุมคณะกรรมการบริษัท | รรมการตรวจสอบ | ารประชุมคณะกรร |
|                   |                 |               | มการความเสี่ยง¹ |
+===================+=================+===============+===============+
|                   | การเข้าร่วมประชุม  | ก             | ก             |
|                   |                 | ารเข้าร่วมประชุม | ารเข้าร่วมประชุม |
|                   | /การ            |               |               |
|                   | ประชุมทั้งหมด(ครั้ง) | /การปร        | /การปร        |
|                   |                 | ะชุมทั้งหมด(ครั้ง) | ะชุมทั้งหมด(ครั้ง) |
+-------------------+-----------------+---------------+---------------+
| 1.  พลเอกมงคล     | 4/4             | -             | -             |
|     อัมพรพิสิฏฐ์      |                 |               |               |
+-------------------+-----------------+---------------+---------------+
| 2. นายสุพันธุ์ มงคลสุธี | 4/4             | -             | -             |
+-------------------+-----------------+---------------+---------------+
| 3. นางสาวศิริวรรณ   | 4/4             | -             | 6/6           |
| สุกัญจนศิริ           |                 |               |               |
+-------------------+-----------------+---------------+---------------+
| 4. นายวีระชัย ศรีขจร | 3/4             | -             | 6/6           |
+-------------------+-----------------+---------------+---------------+
| 5. นายณรงค์        | 4/4             | 4/4           | 6/6           |
| จุนเจือศุภฤกษ์        |                 |               |               |
+-------------------+-----------------+---------------+---------------+
| 6. นายอังสุรัสมิ์      | 3/4             | -             | -             |
| อารีกุล             |                 |               |               |
+-------------------+-----------------+---------------+---------------+
| 7. นายวิบูลย์        | 3/4             | 3/4           | -             |
| เพิ่มอารยวงศ์ ²      |                 |               |               |
+-------------------+-----------------+---------------+---------------+
| 8. นายปรีชา กมลบุตร | 4/4             | 4/4           | -             |
| ²                 |                 |               |               |
+-------------------+-----------------+---------------+---------------+
| 9. นางเสาวนีย์      | -               | -             | -             |
| กมลบุตร²           |                 |               |               |
+-------------------+-----------------+---------------+---------------+
| 10. นางปรารถนา    | -               | -             | -             |
| มงคลกุล ²          |                 |               |               |
+-------------------+-----------------+---------------+---------------+

  หมายเหตุ : ¹การประชุมคณะกรรมการความเสี่ยง นายวีระชัย ศรีขจร และ นางสาวศิริวรรณ
  สุกัญจนศิริ ไม่ขอรับเบี้ยประชุมในการประชุมคณะกรรมการความเสี่ยง

  ² นายวิบูลย์ เพิ่มอารยวงศ์ และนายปรีชา กมลบุตร ลาออกจากการเป็นกรรมการบริษัท
  เมื่อวันที่ 14 พ.ย.55 และคณะกรรมการบริษัทได้แต่งตั้ง นางเสาวนีย์ กมลบุตร
  และนางสาวปรารถนา มงคลกุล เป็นกรรมการอิสระแทน เมื่อวันที่ 14 พ.ย. 55 และเมื่อวันที่
  27 ก.พ. 56 ตามลำดับ

+---------------+-------------+----------------+----------------------+
| เบี้ยกรร        | คณะ         | คณะ            | คณะกรรมการความเสี่ยง   |
| มการ/เบี้ยประชุม | กรรมการบริษัท | กรรมการตรวจสอบ |                      |
|               |             |                | คณะกรรมการสรรหา      |
+---------------+-------------+----------------+----------------------+
| ประธานกรรมการ | 30,000      | 20,000 บาท/ครั้ง | 18,000 บาท/ครั้ง       |
|               | บาท/ครั้ง     |                |                      |
+---------------+-------------+----------------+----------------------+
| กรรมการ       | 20,000      | 18,000 บาท/ครั้ง | 15,000 บาท/ครั้ง       |
|               | บาท/ครั้ง     |                |                      |
+---------------+-------------+----------------+----------------------+

  ผู้บริหารของบริษัท

  -------------------------------------------------------------------------
  ลำดับ   รายชื่อ                   ตำแหน่ง
  ------ ----------------------- ------------------------------------------
  1      นางสาวศิริวรรณ สุกัญจนศิริ    กรรมการผู้จัดการ

  2      นาย สมคิด เวคินวัฒนเศรษฐ์   รองกรรมการผู้จัดการอาวุโส สายการขายและการตลาด

  3      นายเบน วาสเก            รองกรรมการผู้จัดการอาวุโส สายงานผลิต

  4      นายภาคภูมิ ภูอุดม           รองกรรมการผู้จัดการ สายอำนวยการกลาง

  5      นางสาวสมพร อำไพสุทธิพงษ์   รองกรรมการผู้จัดการ สายบัญชีและการเงิน

  6      นายวิชัย อาจิณาจารย์        ผู้อำนวยการฝ่ายขายงานพิมพ์ดิจิตอลและโครงการ

  7      นายวรวุฒิ โอภาสถิรกุล       ผู้อำนวยการฝ่ายจัดซื้อและส่งออก
  -------------------------------------------------------------------------

ขอบเขตอำนาจ หน้าที่ และความรับผิดชอบของกรรมการผู้จัดการ

  บริษัทฯ ได้มีการแบ่งแยกบทบาทหน้าที่และความรับผิดชอบของฝ่ายจัดการ
  โดยมีกรรมการผู้จัดการเป็นหัวหน้าและเป็นผู้นำคณะผู้บริหารของบริษัทฯ ในการบริหารจัดการ
  โดยครอบคลุมเรื่องต่างๆ ดังนี้

  1)
  ควบคุมดูแลการดำเนินกิจการและ/หรือบริหารงานประจำวันของบริษัทให้เป็นไปตามวัตถุประสงค์
  ข้อบังคับ นโยบาย ระเบียบ ข้อกำหนด คำสั่ง และมติของที่ประชุมคณะกรรมการบริษัท
  และ/หรือมติที่ประชุมผู้ถือหุ้นของบริษัททุกประการ

  2) ดำเนินการหรือปฏิบัติงานให้เป็นไปตามนโยบาย แผนงาน
  และงบประมาณที่ได้รับอนุมัติจากคณะกรรมการบริษัท

  3) เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
  นโยบาย ระเบียบ ข้อกำหนด คำสั่ง
  มติที่ประชุมผู้ถือหุ้นและ/หรือมติที่ประชุมคณะกรรมการบริษัททุกประการ

  4) กำหนดแผนธุรกิจ งบประมาณ เพื่อเสนอให้คณะกรรมการบริษัทเห็นชอบ
  และมีอำนาจพิจารณาอนุมัติ การใช้จ่ายเงินในการดำเนินการ ตามปกติธุรกิจของบริษัท

  5) อนุมัติการใช้จ่ายเงินลงทุนที่สำคัญ ๆ
  ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
  หรือตามที่คณะกรรมการบริษัทได้เคยมีมติอนุมัติในหลักการไว้แล้ว

  6) มีอำนาจพิจารณาอนุมัติการกู้ยืมเงิน การจัดหาวงเงินสินเชื่อ หรือการออกตราสารหนี้
  รวมถึงการให้หลักประกัน การค้ำประกันเงินกู้หรือสินเชื่อ หรือการขอสินเชื่อใด ๆ ของบริษัท
  ในวงเงินสำหรับแต่ละรายการไม่เกิน 30 ล้านบาท

  7) กำหนดภารกิจ วัตถุประสงค์ แนวทาง นโยบายของบริษัท
  รวมถึงการสั่งการและกำกับดูแลการดำเนินงานโดยรวม

  8) ให้มีอำนาจในการมอบอำนาจช่วง
  และ/หรือมอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง
  และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
  และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
  และ/หรือบริษัทได้กำหนดไว้

  9) ติดตามและประเมินผลการดำเนินงานของบริษัทอย่างสม่ำเสมอ
  เพื่อป้องกันความเสี่ยงจากปัจจัยต่าง ๆ ไม่ว่าภายในและภายนอกบริษัท

  10) พิจารณาการเข้าทำสัญญาเกี่ยวกับธุรกิจของบริษัท และสัญญาต่าง ๆ
  ซึ่งเป็นผลประโยชน์ต่อกิจการของบริษัท รวมทั้งกำหนดขั้นตอนและวิธีการจัดทำสัญญาดังกล่าว
  เพื่อนำเสนอต่อคณะกรรมการบริษัท

  11) พิจารณาจัดสรร เงินบำเหน็จ เงินรางวัล หรือผลตอบแทนต่าง ๆ
  ซึ่งได้รับอนุมัติจากคณะกรรมการบริษัทแล้วแก่พนักงานหรือลูกจ้างของบริษัท หรือบุคคลใดๆ
  ที่กระทำกิจการให้บริษัท

  12) มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
  โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
  ค่าตอบแทน เงินโบนัส รวมถึงสวัสดิการ เกี่ยวกับพนักงานทั้งหมดของบริษัท

  13) มีอำนาจ ออกคำสั่ง ระเบียบ ประกาศ บันทึก
  เพื่อให้การปฏิบัติงานเป็นไปตามนโยบายและผลประโยชน์ของบริษัท และเพื่อรักษาระเบียบ วินัย
  การทำงานภายในองค์กร

  14) ปฏิบัติหน้าที่อื่น ๆ ตามที่ได้รับมอบหมาย จากคณะกรรมการบริษัทเป็นคราว ๆ ไป

  ทั้งนี้ อำนาจตลอดจนการมอบอำนาจแก่บุคคลอื่นที่เห็นสมควร
  จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง
  มีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อยตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

  8.2 ค่าตอบแทนคณะกรรมการและผู้บริหาร

  8.2.1 ค่าตอบแทนที่เป็นตัวเงิน

  ตารางแสดงค่าตอบแทนรวมของกรรมการ,คณะกรรมการตรวจสอบและคณะกรรมการพิจารณาความเสี่ยง

  -------------------------------------------- ---------------- ----------------
                                               ปี 2555           ปี 2554

  ค่าตอบแทนรวมของกรรมการบริษัททุกคนในฐานะกรรมการ   916,000          1,019,000 บาท

  จำนวนกรรมการบริษัท(ราย)                        8                9

  รูปแบบค่าตอบแทน                                เบี้ยประชุม         เบี้ยประชุม
  -------------------------------------------- ---------------- ----------------

  ตารางแสดงค่าตอบแทนของกรรมการแต่ละท่านในฐานะกรรมการ

  และกรรมการตรวจสอบและคณะกรรมการความเสี่ยง ปี 2555

  -----------------------------------------------------------------------
  ลำดับ       รายชื่อ                               ค่าตอบแทนที่เป็นตัวเงิน(บาท)
  ---------- ----------------------------------- ------------------------
  1          พลเอก มงคล อัมพรพิสิฏฐ์                 120,000

  2          นายสุพันธุ์ มงคลสุธี                      80,000

  3          นายวีระชัย ศรีขจร                      60,000

  4          นางสาวศิริวรรณ สุกัญจนศิริ                80,000

  5          นายณรงค์ จุนเจือศุภฤกษ์                  244,000

  6          นายอังสุรัสมิ์ อารีกุล                     60,000

  7          นายวิบูลย์ เพิ่มอารยวงศ์                  120,000

  8          นายปรีชา กมลบุตร                      152,000

             รวม                                 916,000
  -----------------------------------------------------------------------

  ตารางแสดงค่าตอบแทนรวมของผู้บริหาร

  ------------------------------------------------------------------------
                             ปี 2555                 ปี 2554
  -------------------------- ---------------------- ----------------------
  ค่าตอบแทนรวมของผู้บริหาร       32,290,514.52          31,066,624.05

  จำนวนผู้บริหาร (ราย)          33                     33

  รูปแบบค่าตอบแทนที่เป็นตัวเงิน     เงินเดือน โบนัส และ       เงินเดือน โบนัส และ
                             ค่าน้ำมันรถประจำตำแหน่ง    ค่าน้ำมันรถประจำตำแหน่ง

  รูปแบบค่าตอบแทนอื่น            รถประจำตำแหน่ง          รถประจำตำแหน่ง
                             โทรศัพท์มือถือ             โทรศัพท์มือถือ
  ------------------------------------------------------------------------

หมายเหตุ : ค่าตอบแทนผู้บริหารนี้เป็นผลประโยชน์ที่จ่ายให้แก่ผู้บริหารและกรรมการบริษัท
ประกอบด้วยค่าตอบแทนที่เป็นตัวเงิน ได้แก่ เงินเดือน
ผลประโยชน์ที่เกี่ยวข้องและค่าตอบแทนกรรมการ รวมไปถึงผลประโยชน์ตอบแทนในรูปอื่น
ทั้งนี้ผู้บริหารของบริษัทหมายถึงบุคคลที่กำหนดตามกฎหมายว่าด้วยหลักทรัพย์และตลาดหลักทรัพย์

3.  ค่าตอบแทนผู้สอบบัญชี

9.  สำหรับรอบระยะเวลาบัญชีสิ้นสุดวันที่ 31 ธันวาคม 2555 มีค่าตอบแทนจากการสอบบัญชี
    ที่บริษัทและบริษัทย่อยจ่ายค่าตอบแทนการสอบบัญชีให้แก่บริษัทผู้สอบบัญชี เอส.เค.
    แอคเคาน์แต้นท์ เซอร์วิสเชส จำกัด ดังนี้

10. 

  ------------------------------------ ----------------- ----------------
                                       บริษัท              บริษัทย่อย

  ค่าสอบบัญชีประจำปี                       235,500           189,000

  ค่าสอบบัญชีรายไตรมาส                    346,500           210,000

  ค่าแปลงบเป็นภาษาอังกฤษ                  60,000            -

  รวมค่าสอบบัญชี                          642,000           399.000

  ค่าบริการอื่นๆ                                             

  ค่าธรรมเนียมตรวจสอบกรณีพิเศษเพื่อ BOI      -                 42,000
  ------------------------------------ ----------------- ----------------

3.  การกำกับดูแลกิจการ

คณะกรรมการบริษัทฯ มีความมุ่งมั่นในการบริหารงาน
และได้ตระหนักถึงความสำคัญของการกำกับดูแลกิจการ เพื่อช่วยเพิ่มประสิทธิภาพในการจัดการ
อันเป็นการสร้างมูลค่าเพิ่มให้แก่บริษัทและผู้ถือหุ้นในระยะยาว
ในการกำกับดูแลจะทำให้การดำเนินงานของบริษัทเป็นไปตามกฎเกณฑ์ของ
คณะกรรมการกำกับตลาดหลักทรัพย์ และตลาดหลักทรัพย์แห่งประเทศไทย อย่างเคร่งครัด
และให้เป็นไปตามมติของผู้ถือหุ้นด้วยความซื่อสัตย์สุจริต ในปี 2555
บริษัทได้มีการปฏิบัติในเรื่องต่างๆ ดังต่อไปนี้

1.  สิทธิของผู้ถือหุ้นและการปฏิบัติต่อผุ้ถือหุ้นอย่างเท่าเทียมกัน

บริษัทได้มีนโยบายที่ให้ผู้ถือหุ้นทุกรายได้รับสิทธิพื้นฐาน โดยให้สิทธิในการซื้อขายหรือโอนหุ้น
การมีส่วนแบ่ง

ในกำไรของกิจการอย่างเพียงพอ การเข้าร่วมประชุมเพื่อใช้สิทธิออกเสียงในที่ประชุม
เพื่อแต่งตั้งหรือถอดถอนกรรมการ แต่งตั้งผู้สอบบัญชี
รวมทั้งให้ผู้ถือหุ้นได้รับทราบกฎเกณฑ์และวิธีปฏิบัติในการเข้าร่วมประชุมและข้อมูล
ที่เพียงพอต่อการพิจารณา รวมทั้งการมีส่วนร่วมในการเสนอวาระ การเสนอชื่อกรรมการ
การให้โอกาสที่ซักถามในที่ประชุมและมีสิทธิมอบฉันทะให้ผู้อื่นเข้าร่วมประชุมแทน

ในรอบปี 2555 ที่ผ่านมา บริษัทได้จัดให้มีการประชุมสามัญผู้ถือหุ้น เมื่อวันที่ 20 เมษายน 2555
โดยก่อนการประชุมบริษัทได้ให้สิทธิผู้ถือหุ้นเสนอวาระการประชุมรวมทั้งเสนอชื่อบุคคลเข้ารับการพิจารณาเลือกตั้งเป็นกรรมการบริษัท
โดยได้เผยแพร่ผ่านทางเว็บไซด์ของตลาดหลักทรัพย์ และเว็บไซด์บริษัท เมื่อวันที่ 4 มกราคม 2555
และได้เผยแพร่ข้อมูลวาระการประชุม
วิธีการปฏิบัติในการเข้าร่วมประชุมพร้อมทั้งแบบฟอร์มใบมอบฉันทะทั้ง 3
แบบผ่านทางเว็บไซต์บริษัทล่วงหน้าก่อนวันประชุม ทั้งนี้
บริษัทได้จัดให้มีกรรมการอิสระทำหน้าที่ดูแลผู้ถือหุ้น
โดยผู้ถือหุ้นสามารถมอบอำนาจให้แก่กรรมการอิสระเข้าร่วมประชุมผู้ถือหุ้นเพื่อเป็นตัวแทนในการรักษาสิทธิของตนได้

ในวันประชุมบริษัทได้อำนวยความสะดวกในการเข้าร่วมประชุมแม้ว่าจะมาภายหลังจากที่การประชุมได้เริ่มไปแล้ว
และเปิดโอกาสให้ผู้ถือหุ้นได้ซักถามในแต่ละวาระ นอกจากนี้ในการประชุมสามัญ
กรรมการบริษัทเข้าร่วมประชุมทุกท่านทุกครั้งและบริษัทไม่ได้มีการเปลี่ยนแปลงวาระหรือเพิ่มวาระการประชุมนอกเหนือไปจากที่ได้มีการบอกกล่าว
ให้ ผู้ถือหุ้นทราบล่วงหน้าตามหนังสือเชิญประชุม การลงคะแนนเสียง
บริษัทได้ใช้บัตรลงคะแนนในแต่ละวาระ
และสำหรับวาระการเลือกตั้งกรรมการเป็นการลงคะแนนแยกลงคะแนนแต่ละท่าน
พร้อมทั้งแสดงผลภายหลังการลงคะแนนให้ผู้ถือหุ้นได้เห็นกันในห้องประชุม

2. บทบาทของผู้มีส่วนได้เสีย

คณะกรรมการบริษัทรับรู้ถึงสิทธิของผู้มีส่วนได้ส่วนเสีย
จึงส่งเสริมให้เกิดการการร่วมมือระหว่างบริษัท
และผู้ที่มีส่วนได้ส่วนเสียตลอดจนผู้มีส่วนเกี่ยวข้องที่สำคัญ อาทิ ผู้ถือหุ้น
ผู้ขายสินค้าและบริการให้กับบริษัท ผู้ซื้อสินค้าจากบริษัท พนักงาน
โดยมีแนวทางการปฏิบัติงานอยู่บนพื้นฐานของความซื่อสัตย์และเป็นธรรมด้วยความโปร่งใส
และไม่แสวงหาประโยชน์ส่วนตัวที่ขัดแย้งกับประโยชน์ของบริษัทและผู้มีส่วนได้เสีย ดังนี้

ผู้ถือหุ้น : ได้รับผลตอบแทนที่เท่าเทียมกันรวมถึงการใช้สิทธิในการออกเสียงหรือซักถามในที่ประชุม

การตรวจสอบจำนวนหุ้น

ลูกค้า : บริษัทมุ่งมั่นที่ให้ลูกค้าของบริษัทได้รับประโยชน์สูงสุด ทั้งในด้านราคา คุณภาพ
และความมั่นใจที่

บริษัทจะรักษาข้อมูลของลูกค้า โดยพร้อมที่ให้ลูกค้าเข้ามาตรวจสอบระบบการทำงาน
ซึ่งบริษัทได้ติดตั้ง

  ระบบ CCTV เพื่อบันทึกการทำงานตลอดเวลา
  นอกจากนั้นบริษัทได้จัดตั้งทีมงานเพื่อเข้าไปแก้ไขปัญหาจากการใช้ผลิตภัณฑ์ของบริษัทในทันที่ที่มีการร้องขอ
  บริษัทมีนโยบายให้พนักงานส่วนสนับสนุนงานขายเป็นผู้รับผิดชอบในการรับข้อร้องเรียน
  ข้อเสนอแนะต่างๆ จากลูกค้า ในการดำเนินการดังกล่าว บริษัทควบคุมด้วยระบบ (ISO
  9001:2000) นอกจากนั้นบริษัททำการสำรวจความพึงพอใจ
  เพื่อให้ลูกค้าได้แสดงความคิดเห็นในด้านคุณภาพ การบริการ และความคิดเห็นอื่นๆที่มีต่อบริษัท
  เพื่อที่บริษัทได้นำไปปรับปรุงเปลี่ยนแปลงให้เกิดความพึงพอใจสูงสุดต่อลูกค้า

  บริษัทได้กำหนดนโยบายในการผลิตสินค้าให้มีคุณภาพและส่งมอบให้ตรงตามกำหนดเวลา เพื่อให้

  คำมั่นกับลูกค้าว่าจะได้รับการบริการที่ดีจากบริษัท

เจ้าหนี้ : บริษัทได้ปฏิบัติตามเงื่อนไขในการกู้ยืมเงินตามข้อตกลง และ
ได้ปฏิบัติตามเงื่อนไขในการกู้ยืมเงินตาม

ข้อตกลง และมีหน้าที่พึงมีต่อเจ้าหนี้ทางการค้า นอกจากนี้บริษัทยังได้มีกิจกรรมร่วมกันกับเจ้าที่การค้า

ในการแลกเปลี่ยนความรู้ การจัดงานสัมมนาร่วมกันตามโอกาส

พนักงาน : บริษัทให้ความสำคัญกับทรัพยากรบุคคลทั้งในด้านสวัสดิการ ความปลอดภัย
และการปรับปรุง

  สภาพแวดล้อมในการทำงาน โดย บริษัท จัดให้มีกองทุนสำรองเลี้ยงชีพ
  มีนโยบายตรวจสุขภาพให้แก่พนักงานทุกท่าน ส่งเสริมการใช้ผ้าปิดจมูก
  และเครื่องป้องกันเสียงในกรณีที่พนักงานต้องทำงานที่เกี่ยวข้องกับการเกิดฝุ่นและเครื่องจักรที่มีเสียงดัง
  ในแต่ละปี บริษัทจะจัดให้มีการตรวจสภาพแวดล้อมในการทำงาน เช่น
  การตรวจแสงสว่างในที่ทำงาน การตรวจปริมาณฝุ่นและความดังของเลียงภายในอาคารโรงงาน
  การตรวจคุณภาพน้ำดื่ม

การส่งเสริมสภาพแวดล้อมในการทำงาน
บริษัทได้มุ่งเน้นให้พนักงานทุกคนมีความภูมิใจและเชื่อมั่นในองค์กร โดยการปลูกฝังวัฒนธรรมองค์กร
ในโครงการ TKS SMART เป็นการเสริมสร้างให้พนักงานบริษัท ทำงานเป็นทีม เรียนรู้สิ่งใหม่ๆ
บริการด้วยใจ เสริมสร้างจิตสำนึก คุณธรรมนำใจ พร้อมที่จะเปลี่ยนแปลง เคารพต่อกัน
ยอมรับในกติกา และพร้อมที่จะไปให้ถึงจุดหมายเดียวกัน

การเปิดรับความคิดเห็นและข้อเสนอแนะของพนักงาน
บริษัทได้จัดให้มีการประชุมสามัญประจำปีอย่างต่อเนื่องทุกปี เพื่อให้พนักงานได้รับฟังนโยบาย
และผลการดำเนินงานของบริษัท นอกจากนั้นยังเปิดโอกาสให้ซักถามและเสนอแนะข้อคิดเห็นต่างๆ
ต่อผู้บริหาร นอกจากนั้นบริษัทจัดเตรียมกล่องรับความคิดเห็นข้อร้องเรียนต่างๆไว้
โดยกรรมการผู้จัดการจะเข้ามาเปิดกล่องรับความคิดเห็นแต่เพียงผู้เดียว

บุคคลที่เกี่ยวข้อง บริษัท มีระบบควบคุมคุณภาพ (ISO 14001) ที่ใช้ควบคุมดูแลสิ่งแวดล้อม
ทำให้มั่นใจได้ว่า ชุมชนที่อยู่ในบริเวณใกล้บริษัท จะได้รับความปลอดภัยในเรื่องของมลภาวะที่เป็นพิษ

  3. การเปิดเผยข้อมูลและความโปร่งใส

คณะกรรมการบริษัทมุ่งมั่นที่จะดูแลให้มีการปฏิบัติตามกฎหมาย ข้อบังคับ
และระเบียบที่เกี่ยวข้องเกี่ยวกับการเปิดเผยข้อมูลและความโปร่งใสอย่างเคร่งครัด
จัดให้ฝ่ายบริหารให้ข้อมูลสารสนเทศผ่านช่องทางต่างๆ เช่น เว็บไซต์บริษัท www.tks.co.th
และเว็บตลาดหลักทรัพย์หลักทรัพย์แห่งประเทศไทย

4. ความรับผิดชอบของคณะกรรมการบริษัท

คณะกรรมการของบริษัทประกอบด้วยคณะกรรมการจำนวน 8 ท่าน ซึ่งประกอบด้วยกรรมการอิสระ 3
ท่าน กรรมการที่ไม่ใช่ฝ่ายบริหาร 2 ท่าน และกรรมการฝ่ายบริหาร 3 ท่าน นอกจากนี้
คณะกรรมการบริษัทยังได้แต่งตั้งคณะอนุกรรมการต่างๆ ได้แก่ คณะกรรมการตรวจสอบ
คณะกรรมการพิจารณาความเสี่ยง และคณะกรรมการสรรหา

คณะกรรมการตรวจสอบ : ประกอบด้วยกรรมการอิสระจำนวน 3 ท่าน
โดยคณะกรรมการตรวจสอบมีความรู้

ความสามารถ และประสบการณ์ครอบคลุม ในด้านบัญชีการเงิน ด้านการตลาด และด้านกฎหมาย
และคณะกรรมการทุกท่านได้ผ่านการอบรมที่เกี่ยวกับบทบาทหน้าที่การเป็นกรรมการในหลักสูตร ของ
DCP และ DAP
โดยคณะกรรมการตรวจสอบทำหน้าที่ในการสอบทานการดำเนินงานของบริษัทให้ถูกต้องตามนโยบายและระเบียบข้อบังคับของบริษัท
ตลอดจนกฎหมาย ระเบียบปฏิบัติ รวมทั้งสอบทานให้บริษัทมีระบบการควบคุมภายใน
ระบบการตรวจสอบภายใน ที่เหมาะสม รัดกุม และมีประสิทธิภาพ

คณะกรรมการพิจารณาความเสี่ยง : ประกอบด้วยคณะกรรมการบริษัท 3 ท่าน
ประชุมร่วมกับผู้บริหารของบริษัท เพื่อพิจารณาความเสี่ยงในด้านต่างๆ ของบริษัท ทั้งในด้านงานขาย
ลูกหนี้ สัญญาต่างๆ รวมทั้งปัจจัยภายนอกที่มีผลกระทบต่อการดำเนินธุรกิจของบริษัท เช่น
ภัยจากน้ำท่วม ในปี 2555 คณะกรรมการพิจารณาความเสี่ยง ได้ร่วมกันประชุมทั้งสิ้น 6 ครั้ง

4.  การดูแลเรื่องการใช้ข้อมูลภายใน

    บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
    รวมทั้งเพื่อการซื้อขายหลักทรัพย์ ดังนี้

-   มีนโยบายและยึดมั่นในจริยธรรม ความซื่อสัตย์และความสุจริตใจในการดำเนินธุรกิจต่อลูกค้า
    บริษัทคู่ค้าและ

  ผู้ถือหุ้น มีข้อกำหนดและจรรยาบรรณที่ชัดเจน
  ในกรณีที่พนักงานหรือผู้บริหารนำข้อมูลบริษัทไปเปิดเผย

  หรือนำไปใช้ส่วนตนหรือกระทำรายการที่อาจขัดแย้งทางผลประโยชน์ถือเป็นความผิดอย่างร้ายแรงและอาจ

  ถูกลงโทษทางวินัย

-   บริษัทได้ทำการแจ้งให้กรรมการและผู้บริหารของบริษัท
    เกี่ยวกับหน้าที่การรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    ซึ่งรวมถึงการเปลี่ยนแปลงการถือครองหลักทรัพย์โดย คู่สมรส และบุตรที่ยังไม่บรรลุนิติภาวะ
    ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทในวันเดียวกับที่รายงานต่อสำนักงานกรรมการกำกับหลักทรัพย์และตลาดหลักทรัพย์แห่งประเทศไทย
    ซึ่งกำหนดให้แจ้งภายใน 3 วันทำการ

    3.  การควบคุมและการตรวจสอบภายใน

  บริษัทได้กำหนดให้มีฝ่ายตรวจสอบภายในทำหน้าที่ในการตรวจสอบการทำงานของฝ่ายต่างๆ
  ให้เป็นไปตาม

กฎระเบียบและวิธีการปฏิบัติงานให้เป็นไปอย่างมีประสิทธิภาพ
รวมทั้งประเมินผลการทำงานของฝ่ายตรวจสอบทำงานอิสระและรายงานตรงต่อกรรมการผู้จัดการ

4.  บุคลากร

  บริษัทและบริษัทย่อย มีพนักงานรวมกัน ทั้งสิ้น 673 คน เทียบกับปี 2554 มีพนักงานรวม จำนวน
  603 คน

อัตราการเพิ่มลดลง ร้อยละ 11.6

  --------------------------- --------------------- ---------------------
  พนักงาน                      จำนวนพนักงาน           

                              2555                  2554

  -ประจำสำนักงาน               170                   168

  -ประจำโรงงาน                503                   435

  รวม                         673                   603
  --------------------------- --------------------- ---------------------

ผลตอบแทนพนักงาน : นอกเหนือจาก เงินเดือน โบนัส ค่าล่วงเวลา และเงินสมทบเข้ากองทุนแล้ว
บริษัท จัดให้มีสวัสดิการต่างๆ อาทิเช่น การจัดให้มีพยาบาลมาเข้าเวรประจำที่บริษัท สัปดาห์ละ 2
วัน, สวัสดิการอาหารสำหรับพนักงาน และส่งเสริมให้มีกิจกรรมการแข่งขันกีฬา เช่น
การแข่งขันฟุตบอล ,การแข่งขันปิงปอง ที่จัดขึ้นภายในบริษัทฯ และการแข่งขันระหว่างบริษัท
ที่ตั้งอยู่ในนิคมอุตสาหกรรมการพิมพ์ นอกจากนั้นบริษัท
มีโครงการให้ทุนการศึกษาสำหรับบุตรและธิดาของพนักงานเป็นประจำทุกปี
ร่วมถึงการให้ทุนการศึกษาสำหรับพนักงาน